भारतीय प्रधानमन्त्री मोदीको नेपाल भ्रमणलार्इ अर्को छिमेकी मुलुक चीनले कसरी हेरेको छ त ? यस सम्बन्धमा केही चिनियाँ थिङ्कट्याङ्कले सन्तुलित ढङ्गले प्रतिक्रिया व्यक्त गरेका छन्। चिनियाँ समसामयिक अन्तर्राष्ट्रिय सम्बन्ध अध्ययन संस्था 'सीआर्इसीआर्इआर'का एसिया तथा ओसियानिक विभागका निर्देशक प्रोफेसर हु सिसेङ भन्छन् 'मोदीले तीनतीनपटक नेपाल भ्रमण गर्नुको मुख्य उद्देश्य नेपालसँग सम्बन्ध सुधार गर्नु नै हो। सत्तामा आएपछि नेपालसँगको सम्बन्ध विगारेको आरोप मोदीमाथि विपक्षी दलले लगाउँदै आएका छन्। त्यसमाथि उनले नेपालमाथि नाकाबन्दी लगाएपछि उनको चर्को आलोचना भारतमा भयो। अर्को वर्ष हुने निर्वाचनमा विपक्षी दलको आरोप र जनताको आलोचनाबाट बच्नका लागि उनी नेपालसँग सम्बन्ध सुधार गर्न चाहन्छन्।'
